25 सौ से लेकर 10 हजार रुपए तक मिलेगी दिव्यांग छात्रों को छात्रवृत्ति
कोरबा| कॉलेजों में पढ़ने वाले दिव्यांग छात्र-छात्राओं को 2500 से 10 रुपए तक छात्रवृत्ति मिलेगी। छात्रवृत्ति योजना का लाभ दिलाने के लिए बिलासपुर यूनिवर्सिटी से संबद्ध कॉलेजों के प्राचार्यों को पत्र भेजा है।
योजना में शामिल होने वालों के भरण पोषण भत्ता व्यावसायिक स्नातक पाठ्यक्रम के लिए 2500 रुपए, व्यावसायिक स्नातकोत्तर पाठ्यक्रम के लिए 3000 रुपए प्रति माह देय होगा। जिसे 10 माह के लिए दिया जाएगा। यही नहीं व्यावसायिक स्नातक पाठ्यक्रम के लिए 6000 व स्नातकोत्तर के लिए 10,000 रुपए वार्षिक पुस्तकें व स्टेशनरी भत्ता के रूप में दिया जाएगा।
ऑनलाइन आवेदन
वेबसाइट पर है जानकारी
योजना का लाभ लेने वाले छात्र-छात्राएं आवेदन पत्र की मुद्रित कापी को अपने संस्थान प्रमुख से सिफारिश करवाकर नेशनल फाइनेंस एंड डेवलपमेंट कार्पोरेशन, नई दिल्ली को ऑनलाइन 1 से 30 जून के दौरान कर सकते हैं।
आयुक्त नि:शक्तजन छत्तीसगढ़ से 23 फरवरी को बिलासपुर यूनिवर्सिटी को योजना के बारे में जानकारी दी गई है। जिसे यूनिवर्सिटी प्रबंधन ने बुधवार को अपनी वेबसाइट पर अपलोड कर दिया है।
दायरे में आने पर ही मिल सकेगा इसका लाभ
योजना में मान्यता प्राप्त संस्थानों से स्नातक व स्नातकोत्तर पाठ्यक्रम में व्यवसायिक, तकनीकी शिक्षा लेने वाले दिव्यांग छात्रों को ही छात्रवृित्त दी जाएगी। इसमें कुल आवेदन का 30 प्रतिशत छात्राओं के लिए आरक्षित है। छात्रा उम्मीदवार नहीं मिलने पर छात्रों को हस्तांतरित कर दी जाएगी। लाभार्थी, माता पिता या अभिभावक की मासिक आय सभी स्रोतों से 25 हजार रुपए मासिक अथवा 3 लाख रुपए सालाना से अधिक नहीं होनी चाहिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva